Veiligheidswag geskiet toe hy rowers wou fnuik | Maroela Media
Die polisie in die Oos-Kaap ondersoek ŉ saak van poging tot moord toe gewapende mans Maandagoggend vroeg ŉ Cash and Carry-winkel in Port Elizabeth wou beroof.
Kol. Priscilla Naidu, woordvoerder van die polisie, het gesê Fidelity-veiligheidswagte het omstreeks 05:00 by die perseel in Algoapark aangekom toe hulle die gewapende rowers betrap het.
“Een van die veiligheidswagte het uit hul voertuig geklim en die winkel betree. Net toe hy weer na die voertuig wou terugkeer, het ŉ gewapende rower hom gekonfronteer,” het sy gesê. “Die rower het op die veiligheidswag geskiet, en hy het teruggeskiet. ŉ Groep van meer as vyf rowers en veiligheidswagte het daarna op mekaar geskiet. Die rowers het te voet gevlug.”
Een van die veiligheidswagte is beseer. Hy is na ŉ hospitaal geneem.
Die polisie vermoed een van die verdagtes is moontlik ook beseer. Plaasmoord: 16-jarige vas vir moord op egpaar | Maroela Media
Eskom sê stelsel trek swaar
Plaasmoord: 16-jarige vas vir moord op egpaar
ŉ 16-jarige het Maandag in die landdroshof in Mosselbaai verskyn in verband met die plaasmoord op die egpaar Will (69) en Anje Kiesling (66), van Lephalale (Ellisras) in Limpopo.
“Die saak teen die seun is tot 7 April uitgestel, sodat die saak na die Mokopane-landdroshof oorgeplaas kan word,” het brig. Hangwani Mulaudzi, woordvoerder van die polisie in Limpopo, gesê.
Die seun is na bewering ŉ familielid van die egpaar.
Die Kieslings se liggame is Vrydag op hul plaas Merebank in die Swartwater-distrik aangetref. Die seun is Maandagoggend in Mosselbaai in hegtenis geneem. “Die jeugdige is by sy voog se huis in hegtenis geneem,” het Mulaudzi gesê.
Polisie het die op die egpaar afgekom nadat familielede nie met hulle in verbinding kon tree nie. “Hul liggame was reeds in ’n gevorderde stadium van ontbinding en ŉ nadoodse ondersoek sal vandeesweek gedoen word om die oorsaak van dood te bepaal,” het Mulaudzi gesê. -SAPA
Plaasmoord: Man en vrou dood aangetref
Ellisras Kiesling Lephalale plaasaanvalle
Skoolhoof en twee ander vas vir moord op KZN-skoolhoof
Mans in vroeë oggendure in kitsbank gevang
Slim Daan ek stem heeltemal 100% present saam met jou. Kan nie hierdie mense se persepsies verstaan nie. Kan maar net my Afrikaner kop in skaamte laat sak vir my mede landgenote.
Ek distansieer my gevolglik van hulle walglike uitlatings !
Gert · 6 jare gelede
Jou huigelaar. Jy weet al lankal nie meer wat reg of verkeerd is nie.
Met wie praat jy Gert ?
Ai tog, dis verskriklik wat in die land aangaan, waarom selfs kinders so jonk as 16 hul geliefdes vermoor. Is hierdie nog ‘n Don Steenkamp geval en dit mense wat reeds bejaard is en hulself nie behoorlik kan verdedig nie.
Ek hoop eerlikwaar dat hierdie saak spoedig opgelos sal word.
Baie sterkte nogmaals aan elkeen wat deur die afsterwe van 2 geliefdes geraak word.
Nog skokkender die besef dat dit toe nou nooit ‘n plaasmooord was nie.
peter · 6 jare gelede
Mense ons moet ons begin voorberei vir wat gaan kom ,ons bly nie jonk nie en ons moet paraad bly .Een lewe is een te veel
Riana Versteeg · 6 jare gelede
Het Maandag met skok besef al die koerant berigte is van oom Will en tannie Anje se dood – baie “sad” as jy die mense geken het. Hul kinders was deel van ons huis naweke saam indie kerk endan wonder jy wat het verkeerd gegaan met die seun en hoekom sy oupa en ouma vermoor. Ons harte gaan uit na die familie wat hul geliefde ouers verloor het. Oom Will tannie Anje rest in peace en aan die kinders hoop al julle vra van waarom hoekom word gou beantwoord.